ऑस्ट्रेलिया की टी-20 बिगबैश से जुड़ेंगे वार्न  
ऑस्ट्रेलिया के महान गेंदबाज शेन वार्न ऑस्ट्रेलिया की टी-20 बिग बैश प्रतियोगिता को बढ़ावा देने का काम सौंपा जा सकता है।
ऑस्ट्रेलिया के महान गेंदबाज शेन वार्न ऑस्ट्रेलिया की टी-20 बिग बैश प्रतियोगिता को बढ़ावा देने का काम सौंपा जा सकता है।  हेरल्ड सन अखबार के अनुसार विक्टोरिया क्रिकेट के लिए वार्न को 20.20 बिगबैश प्रतियोगिता को आगे बढ़ाने और दो नई फ्रैंचाइजी बनाने का काम सौंपा जाएगा। क्रिकेट विक्टोरिया के अध्यक्ष ज्योफ टाम्बलेन ने स्वीकार किया है कि वह वार्न को अपने बोर्ड में शामिल करना चाहते हैं।  वार्न इस समय आईपीएल सत्र चार में खेल रहे हैं और राजस्थान रॉयल्स टीम के कप्तान हैं। टाम्बलेन ने कहा हम चाहते है कि वार्न हमारे टूर्नामेंट में अहम जिम्मेदारी ले और जिससे इस प्रतियोगिता को आगे बढ़ने का मौका मिले। ट्वेंटी-20 बिगबैश प्रतियोगिता में राज्यों की टीमें के बजाय ऑस्ट्रेलिया के आठ प्रमुख क्रिकेट क्लबों की टीम भाग लेंगी।